Alaquàs realitza un curs de formació per a Policia Local sobre intervenció amb animals de companyia
16/10/2012

# Alaquàs realitza un curs de formació per a Policia Local sobre intervenció amb animals de companyia

*   16/10/2012
*   [Imprimir](#)
*   Compartir
*    https://www.alaquas.org/documento.asp?id\_do=13484

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13484%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20realitza%20un%20curs%20de%20formaci%C3%B3%20per%20a%20Policia%20Local%20sobre%20intervenci%C3%B3%20amb%20animals%20de%20companyia)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13484/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13484/16102012dsc03125_Form_4.jpg)](https://www.alaquas.org/ficheros/documentos/2012/2/13484/16102012dsc03125_Form_10.jpg "<a href='https://www.alaquas.org/ficheros/documentos/2012/2/13484/16102012dsc03125_Form_10.jpg' target=_blank><i class='fa fa-external-link' aria-hidden='true'></i>.Alaquàs realitza un curs de formació per a Policia Local sobre intervenció amb animals de companyia</a>")

Aquest curs forma part de les accions promogudes per l'Ajuntament de Alaquàs per a garantir el dret de tindre un animal amb la seguretat, tranquil·litat i salubritat adequada Un total de 29 agents de policia local de diverses poblacions participen en el curs "Convivència Ciutadana i Drets dels Animals" impartit per l'Associació de Professionals per a la Defensa de l'Animal (PRODA)

Alaquàs acull al llarg d'aquesta setmana el curs de formació "Convivència Ciutadana i Drets dels Animals" impartit per l'Associació de Professionals per a la Defensa de l'Animal (PRODA) amb la col·laboració de l'Ajuntament de Alaquàs. Aquest curs forma part de les diverses accions promogudes per l'Ajuntament per a garantir el dret de tindre un animal amb la seguretat, tranquil·litat i salubritat de la ciutadania.  
  
Les jornades, dirigides a agents de la Policia Local, tenen com objectiu la formació dels seus participants en la intervenció amb animals de companyia amb la finalitat d'augmentar la seguretat i el benestar tant de la ciutadania com dels propis animals, reduint riscos innecessaris i facilitant una major eficàcia en el seu treball.

L'objectiu és oferir al llarg d'aquestes jornades totes les eines possibles per a conèixer el marc legal a nivell estatal, autonòmic i local pel qual ha de regir-se la intervenció amb animals de companyia, de manera que els participants puguen interpretar correctament una determinada situació per a actuar de la forma més adequada i segura.

El curs inclou també un mòdul específic sobre la conducta animal i els seus codis de comunicació, fent especial ressó en el maneig eficaç i el coneixement pràctic dels animals en situacions específiques amb el risc d'agressivitat. El temari inclou també aspectes relacionats amb la zoonosis i les malalties de transmissió dels animals de companyia, la relació humà-animal i l'ètica i el maltractament animal.

El curs s'imparteix del 15 al 19 d'octubre i en ell participen un total de 29 policies locals d'Alaquàs, Aldaia, Montserrat, Torrent i Alboraia, a més de les empleades municipals encarregades del departament de Salut Pública de l'Ajuntament d'Alaquàs.